ເກົາຫຼີໃຕ້ທໍາການຊ້ອມລົບ ຮອບໃໝ່
ເກົາຫຼີໃຕ້ ເລີ້ມທຳການຊ້ອມລົບອີກຮອບໃໝ່ ທັງທາງທະເລ ທາງບົກ ແລະທາງອາກາດ ເປັນເວລາ 3 ວັນ.
ເກົາຫຼີໃຕ້ ໄດ້ເລີ້ມທຳການຊ້ອມລົບທາງທະຫານຮອບໃໝ່ ໂດຍໄດ້ກ່າວຢໍ້າເຖິງຄວາມຕັ້ງໃຈຂອງຕົນ ທີ່ຈະສືບຕໍ່ເຝົ້າ ລະວັງຕ້ານການຮຸກຮານຂອງເກົາຫຼີເໜືອ ກຳປັ່ນລົບຂອງກອງທັບເຮືອເກົາຫຼີໃຕ້ ເລີ້ມທຳການຊ້ອມ ລົບເປັນເວລາ 3 ມື້ຢູ່ນອກແຄມຝັ່ງທະເລທາງກໍ້າຕາເວັນ ອອກຂອງປະເທດໃນວັນພຸດມື້ນີ້ ຊຶ່ງສ່ວນນຶ່ງແມ່ນແນໃສ່ ເພື່ອຝຶກຊ້ອມການປ້ອງກັນການແຊກຊຶມ ຂອງກຳປັ່ນດຳ ນໍ້າເກົາຫຼີເໜືອ ໃນວັນພະຫັດມື້ອື່ນນີ້ ກອງທັບບົກແລະ ກອງທັບອາກາດຂອງເກົາຫຼີໃຕ້ຈະທຳການຊ້ອມລົບຮ່ວມ ໃນລະດູໜາວ ຄັ້ງໃຫຍ່ທີ່ສຸດເທົ່າທີ່ເຄີຍມີມາ ຢູ່ໃນເຂດທີ່ຫ່າງຈາກເຂດປອດທະຫານທີ່ມີ ການຍາມຮັກສາການຢ່າງເຂັ້ມແຂງທີ່ສຸດນັ້ນ ພຽງແຕ່ 20 ຫຼັກກິໂລແມັດໄປທາງທິດໃຕ້ ການຊ້ອມລົບເຫຼົ່ານີ້ ມີຂຶ້ນບໍ່ເທົ່າໃດມື້ ຫຼັງຈາກເກົາຫຼີໃຕ້ໄດ້ທ້າທາຍຕໍ່ການຂົ່ມຂູ່ຂອງເກົາ ຫຼີເໜືອໃນການຊ້ອມລົບທີ່ໃຊ້ລູກກະສຸນແທ້ທີ່ເກາະ Yeonpyeong ບ່ອນທີ່ການຍິງປືນ ໃຫຍ່ໂຈມຕີຂອງເກົາຫຼີເໜືອເຮັດໃຫ້ມີຜູ້ເສຍຊີວິດ 4 ຄົນໃນເດືອນແລ້ວນີ້ ເກົາຫຼີເໜືອບໍ່ ໄດ້ປະຕິບັດຕາມຄຳຂູ່ຂອງຕົນ ທີ່ຈະທຳການຕອບໂຕ້ຕໍ່ການຊ້ອມລົບຂອງເກົາຫຼີໃຕ້ ແຕ່ ກຳລັງຂອງເກົາຫຼີໃຕ້ກໍຍັງສືບຕໍ່ຕັ້ງຢູ່ໃນທ່າກຽມພ້ອມ ເພື່ອຮັບມືກັບການໂຈມຕີ ທີ່ອາດມີ ຂຶ້ນໂດຍບໍ່ຄາດຄິດນັ້ນ